A Pápai Református Kollégium „Tánc-Lánc” Alapfokú Művészeti Iskolában folyó pedagógiai munka eredményességének értékelése, az intézmény Pedagógiai Programjában meghatározott feladatok alapján a 2017-2018. tanévben.

A református szellemű nevelésben mindig fontos szerepe volt a közösségépítésnek, azoknak a tevékenységeknek, amelyeken keresztül az ember a mindennapokban a magyar kultúra, művészet segítségével megtapasztalhatja mindazt a csodát, amivel az embert megajándékozta. Így az Alapfokú Művészeti Iskola is az evangélium hirdetésének az eszköze.

Az iskola profiljában a néptánc lett a meghatározó.

A pápai és Pápa környéki telephelyeken továbbra is lelkes munka folyik. A kistelepülések esetében nagy jelentősége van a néptánc oktatásnak abban, hogy teret biztosítson a magyar kultúra gyakorlására, ami egyben fontos fejlődési lehetőséget nyújt a tanulási képességek fejlesztésében a hátrányos helyzetek mérséklésére. Ízelítőként néhány esemény felsorolásával mutatjuk be az intézményben folyó sokszínű munkát.

 A reformáció 500. záró ünnepségén való részvétel (Pápa)

Szüreti felvonulás (Gyarmat )

 Pápai Csülök, Cicege és Borfesztivál

Szüreti Fesztivál (Gecse)

Idősek Otthona (Atyapuszta)

Táncház és fellépés a Pápai Nyugdíjasok Érdekvédelmi Egyesülete rendezvényen

Ünnepi Istentisztelet (Ótemplom)

Dunántúli Református Hittanos találkozó (Balatonfüred)

Egyházaskesző Adventi fellépés

Ádvent Pápa Fő tér (Advent)

A Magyar Kultúra Napja (Balatonfüred)

Gyülekezeti bál (farsang)

Réthei Prikkel Marián emléktáblájának megkoszorúzása a Türr István Gimnázium

A diákok elkötelezettsége, a néptánc iránti szeretete a vizsga eredményekből is látható, a „leggyengébb” csoport átlag 4,6.

A Tánc-Lánc Művészeti iskolában folyó munka alapot ad a Pápai Református Kollégium Művészeti Szakgimnáziuma néptánc tagozatának, együtt szolgálják a magyar református kultúrát.

Pápa, 2018. augusztus